מארק קוסטה

מארק קוסטה (בהונגרית: Márk Koszta; נולד ב-26 בספטמבר 1996 במישקולץ שבהונגריה) הוא כדורגלן הונגרי המשחק בעמדת החלוץ בקבוצת מכבי בני ריינה מליגת העל הישראלית.

קריירת מועדונים 
קוסטה גדל במחלקות הנוער של פוטנוק, קזינצברציקה ובודפשט הונבד. בשנת 2013 החל לשחק בקבוצה הבוגרת של בודפשט הונבד במסגרת ליגת העל ההונגרית. בסך הכל ערך 32 הופעות ליגה במדי המועדון, בהן הבקיע ששה שערים. ב-27 ביולי 2015 הושאל למשך עונה אחת לקישווארדה מליגת המשנה ההונגרית. הוא ערך 27 הופעות ליגה במהלך תקופת ההשאלה, בהן הבקיע תשעה שערים.

בהמשך שיחק בקבוצות מזקבשד, אויפשט וזלאגרסגי ט.א. מליגת העל ההונגרית.

ב-23 במרץ 2022 חתם באולסן יונדאי מליגת הכדורגל של קוריאה הדרומית, אך לא ערך הופעות ליגה במדי המועדון. הוא ערך חמש הופעות במדי המועדון במסגרת ליגת האלופות האסיאתית.

ב-4 בספטמבר 2022 חתם בטורפדו מוסקבה מליגת העל הרוסית. ב-5 בספטמבר ערך את הופעת הבכורה שלו במועדון, בהפסד 0–1 לרוסטוב במסגרת המחזור השמיני בליגה לעונת 2022/2023. בסך הכל ערך ארבע הופעות ליגה במדי המועדון.

ב-29 בינואר 2023 חתם במכבי בני ריינה מליגת העל הישראלית. ב-6 במאי 2023 כבש פנדל במחזור ה-32 נגד בית"ר ירושלים והעניק לקבוצה ניצחון שהשאיר את הקבוצה בליגת העל.

תארים 
בודפשט הונבד
 אליפות הונגריה (1): 2016/2017

קישורים חיצוניים

הערות שוליים 

כדורגלנים הונגרים
חלוצי כדורגל הונגרים
כדורגלני בודפשט הונבד
כדורגלני אויפשט
כדורגלני זלאגרסגי ט.א.
כדורגלני אולסן יונדאי
כדורגלני טורפדו מוסקבה
כדורגלני מכבי בני ריינה
כדורגלנים זרים בישראל
הונגרים שנולדו ב-1996